Transporter - nie die vanselfsprekende keuse - Senwes Artikel
497 Article Tags
Transporter - nie die vanselfsprekende keuse
Wanneer dit kom by die keuse van ‘n hardwerkende ryding vir die plaas en ander besigheid, is ‘n bakkie byna die vanselfsprekende keuse. Tog het bakkies met vaste laaibakke ook hul tekortkominge...
...soos die gewildheid van valkant-bakkies en -trokkies van Koreaande handelsmerke (dink Hyundai Bakkie en Kia 2700) met hul aansienlike afsetsyfers al getoon het. Een wat tot dusver nie as die vanselfsprekende keuse vir die plaas en nywerheid beskou is nie, is Volkswagen se Transporter, geskoei op die meganika van die gewilde T5, wat ook as Kombi, Caravelle, Crew Bus en paneelwa beskikbaar is. Met sy valkant-bak, en die keuse van enkel- of dubbelkajuit, is die Transporter egter sy mededingers een voor deur nie net aansienlik maar ruimte vir passasiers te bied nie, maar ook meer pakruimte. Die kantige bakstilering maak maksimaal gebruik van die voetspoor geskep deur die wiele-op-elke-hoek-ontwerp. Alle modelle het ‘n asafstand van 3.4 meter en ‘n totale voertuig-lengte van 5.4 meter. Op enkelkajuit-modelle (met drie sitplekke) is die laaibak 2.94 meter lank en 1.94 meter wyd, boonop geheel plat, sonder enige wielboë wat inbreuk maak op beskikbare ruimte. Die dubbelkajuit (met ses sitplekke) se laaibak is ewe wyd, maar slegs 2.2 meter lank. ‘n Sleepwa met vrag van tot 2.5 ton kan gesleep word. Om dit moontlik te maak, is daar een enjintipe met verskillende kraglewering – ‘n 2.0 TDI wat 75 kW/250 Nm ontwikkel of met enjinkrag gerat vir 103 kW/340 Nm, en ‘n dubbelturbo-TDI wat 132 kW/400Nm uitstoot (laasgenoemde slegs op dubbelkajuite en ook met DSG outo-ratkas). Wat meer is, soos by meeste diesel-enjins, word maksimum draaimoment tussen 1 750 en 2 500 r/min opgewek, wat beteken rybaarheid is skitterend, so ook ekonomie. Dis dieselfde enjin wat ook in die Amarok en ander Volkswagen-modelle aangetref word. Asof dit nie genoeg aantrekking bied nie, kom alle modelle met volledige klankstelsels, lugversorging en ander geriefies. Die Transporter se waarborg is 2 jaar/onbeperkte afstand en diensintervalle is 15 000 km. Pryse strek van R227 000 tot R333 000.
56 view(s) | Senwes | 15 Mei 2013 04:12 PM Die publiek het die geleentheid om hul gunsteling Senwes Scenario fotokompetisie (April-uitgawe) inskrywings deur te help na die volgende rondte en 'n stappie nader aan die groot prys! Beoordeelaars sal hul keuses maak, maar jy het ook die hef in die hand. Die foto met die meeste likes op ons Facebook-bladsy bly in die wedloop om die algehele prys.ongelooflike-landboufotos-om-voor-te-stem
130 view(s) | Senwes | 08 Mei 2013 01:18 PM Senwes Scenario se kraakvars fotokompetisie vir die April-uitgawe sluit op 13 Mei. Moet dus nie langer wag nie; stuur vandag nog jou foto’s in.tyd-beperk-vir-fotokompetisie
155 view(s) | Francois Rabe | 27 Maart 2013 12:35 PM Twee belangrike mededingers in die segment vir ligte ontspanningsvoertuie is onlangs byna tegelykertyd bekend gestel, beide uit die Ooste – Subaru se Forester en Hyundai se Santa Fe.sportnutse-vir-almal